CELEX: 32006R0760
Language: hu
Date: 2006-05-18 00:00:00
Title: A Bizottság 760/2006/EK rendelete ( 2006. május 18. ) a szudáni Darfur térségében zajló konfliktusban a békefolyamatot akadályozó és a nemzetközi jogot sértő cselekményt elkövető egyes személyekkel szemben meghatározott, egyedi korlátozó intézkedések bevezetéséről szóló 1184/2005/EK tanácsi rendelet módosításáról

19.5.2006   
            
            
               HU
            
            
               Az Európai Unió Hivatalos Lapja
            
            
               L 132/28
            
         
      A BIZOTTSÁG 760/2006/EK RENDELETE
   
   (2006. május 18.)
   a szudáni Darfur térségében zajló konfliktusban a békefolyamatot akadályozó és a nemzetközi jogot sértő cselekményt elkövető egyes személyekkel szemben meghatározott, egyedi korlátozó intézkedések bevezetéséről szóló 1184/2005/EK tanácsi rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a szudáni Darfur térségében zajló konfliktusban a békefolyamatot akadályozó és a nemzetközi jogot sértő cselekményt elkövető egyes személyekkel szemben meghatározott, egyedi korlátozó intézkedések bevezetéséről szóló 1184/2005/EK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               Az 1184/2005/EK rendelet I. melléklete felsorolja azokat a természetes és jogi személyeket, csoportokat és szervezeteket, akikre és amelyekre az említett rendelet értelmében a pénzeszközök és gazdasági erőforrások befagyasztása vonatkozik.
            
         
               (2)
            
            
               A Biztonsági Tanács 2005/1591 határozatának megfelelően létrehozott bizottság a 2006/1672 határozat alapján módosította azon személyek, csoportok és szervezetek listáját, akikre és amelyekre vonatkozik a pénzeszközök és gazdasági erőforrások befagyasztása. Az I. mellékletet ezért ennek megfelelően módosítani kell.
            
         
               (3)
            
            
               Az e rendeletben előírt intézkedések hatékonysága érdekében a rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1. cikk
   Az 1184/2005/EK rendelet I. melléklete az e rendelet mellékletében megállapítottak szerint módosul.
   2. cikk
   Ez a rendelet az Európai Unió Hivatalos Lapjában való közzétételének napján lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2006. május 18-án.
      
         
            a Bizottság részéről
         
         Eneko LANDÁBURU
         
         
            külkapcsolatokért felelős főigazgató
         
      
   
   
      (1)  HL L 193., 2005.7.23., 9. o.
   
      MELLÉKLET
      Az alábbi természetes személyek kerülnek be az 1184/2005/EK tanácsi rendelet I. mellékletébe:
      
                  1.
               
               
                  Gaffar Mohamed ELHASSAN
                  Rangja: vezérőrnagy.
                  Egyéb információ: A nyugati katonai régió parancsnoka a szudáni légierő kötelékében.
               
            
                  2.
               
               
                  Sheikh Musa HILAL
                  Egyéb információ: Az észak-dafuri jalul törzs főnöke.
               
            
                  3.
               
               
                  Adam Yacub SHANT
                  Egyéb információ: A szudáni felszabadítási hadsereg parancsnoka.
               
            
                  4.
               
               
                  Gabril Abdul Kareem BADRI
                  Egyéb információ: A nemzeti reform-és fejlődési mozgalom parancsnoka.